**App per recomanar pel·lícules en grups**

**Introducció:**

Actualment, amb l’aparició de cada vegada més plataformes digitals, la gent consumeix gran quantitat de sèries i pel·lícules. Quan toca triar quina mirar, moltes vegades apareix el dubte davant la immensa quantitat de contingut digital disponible, i desprès d’estar estona buscant, acabem triant una pel·lícula o sèrie que no mereix la pena. Per no trobar-nos en aquesta situació, moltes vegades acabem demanant als nostres amics o familiars que ens recomanin que podem veure, o si recentment han vist alguna pel·lícula o sèrie que els hi hagi agradat. Aquestes recomanacions però, normalment acaben oblidant-se, ja sigui perquè no hi pensem més després de parlar-ne o perquè ens l’han recomanat a través del xat d’una xarxa social i s’ha acabat perdent.

Amb aquest treball de final de grau es vol solucionar aquest problema amb la creació d’una aplicació focalitzada en recomanar sèries i pel·lícules als nostres contactes. D’aquesta manera, les relacions socials ens podràn ajudar a triar que veure, quedant tot centralitzat en una sola aplicació i no dispersat en xats de diferents xarxes socials.

**Objectius:**

El que es pretén en aquest treball de final de grau, és desenvolupar una aplicació on els usuaris puguin recomanar pel·lícules i sèries a altres usuaris. Aquesta aplicació permetrà la creació d’usuaris amb els que recomanar i compartir opinions de manera individual amb altres usuaris o de manera conjunta amb la creació de grups. També, els usuaris podran crear llistes de contingut digital com, per exemple, un llistat de sèries pendents, així com puntuar les pel·lícules i sèries, afegir comentaris i compartir aquestes opinions amb altres usuaris.

Els principals objectius d’aquest projecte són:

|  |  |
| --- | --- |
| Objectiu | Prioritat |
| Desenvolupar una aplicació funcional en Android que permeti als usuaris recomanar sèries i pel·lícules als seus contactes tant individualment com en grups | Crític |
| Permetre als usuaris crear llistes de contingut digital dins l’aplicació | Crític |
| Permetre als usuaris de l’aplicació puntuar i deixar opinions sobre les pel·lícules o sèries | Crític |
| Incloure a l’aplicació un ampli catàleg amb el màxim nombre de pel·lícules i sèries estrenades fins la data actual | Opcional |

**Planificació:**

Per a la planificació, s’han agrupat les tasques necessàries per a realitzar el projecte en un diagrama de Gantt (Figura 1) creat amb l’eina *Microsoft Project*. D’aquesta manera les tasques han quedat organitzades per temps i dependències:

Gráfico

Descripción generada automáticamente

Fig. 1: Diagrama de Gantt del projecte

Com es pot veure en el diagrama, les tasques s’han organitzat en diferents etapes. El projecte comença per l’etapa inicial, on és realitza l’anàlisi de requeriments i s’estableixen les bases del projecte. Aquesta etapa és seguida per l’etapa de disseny on, apart d’especificar-se el disseny que tindrà l’aplicació, també s’investigarà sobre les tecnologies a utilitzar durant el projecte. A continuació, arriba l’etapa de desenvolupament on, tal com indica el seu nom, es desenvoluparà l’aplicació. Finalment hi ha una etapa de *testing* on es comprovarà que l’aplicació funcioni correctament i de la manera esperada. A tot això, excepte en l’etapa inicial, la documentació del projecte s’anirà redactant de forma paral·lela.

**Metodologia:**

Per aquest projecte la metodologia escollida ha sigut una metodologia *agile* per les avantatges que aquestes aporten a l’hora de desenvolupar un projecte i per l’adaptabilitat a les diferents formes de treball de la que disposen. [1] La metodologia *agile* escollida ha sigut la metodologia *Kanban,* ja que es creu que és la que millor s’adapta a aquest projecte al permetre una visualització de les tasques pendents i del treball realitzat, centrar-se en un flux de treball continuat i no en sprints, no requerir de rols i possibilitar una planificació del treball no reticent als canvis. [2][3]

Per a seguir aquesta metodologia es farà servir l’eina *Trello.* S’ha triat aquesta eina perquè es tracta d’una eina de *task traking* gratuïta, simple, visual, fàcil d’utilitzar, i que, tot hi tenir certes característiques limitades, es suficient per a un projecte personal i permetrà obtenir una bona organització i planificació de les tasques a realitzar. [4][5]

En quant al control de versions, es farà servir *Github* on s’aniran penjant les noves versions del codi i de la documentació referent al projecte. D’aquesta manera s’obtindrà un seguiment i registre dels canvis al codi durant el desenvolupament del projecte, així com una organització de la documentació. A més, gràcies a això, es tindrà tant el codi com la documentació guardat i actualitzat al núvol en cas de que es perdés o corrompés a la màquina on es treballa.

**Fonts d'informació i Bibliografia**

[1] John C. Goodpasture, “Project Management the Agile Way, Second Edition”, <http://projanco.com/Project%20Management%20the%20Agile%20Way%20Making%20It%20Work%20in%20the%20Enterprise,%202nd%20Edition.pdf> [Accedit: 21-02-2022]

[2] Dan Radigan, “Kanban – A brief introduction”, <https://www.atlassian.com/agile/kanban> [Accedit: 21-02-2022]

[3] Ana Lamelas, “Top 5 main Agile methodologies: advantages and disadvantages” <https://www.xpand-it.com/blog/top-5-agile-methodologies/> [Accedit: 21-02-2022]

[4] Trello, “Trello para la productividad personal”, <https://trello.com/es/teams/personal-productivity> [Accedit: 21-02-2022]

[5] Teamhood, “21 Best Kanban Board Software of 2022”, <https://teamhood.com/kanban/best-kanban-board-tools/> [Accedit: 21-02-2022]